**PC MOLAS**

**NUOLAIDŲ KORTELĖS IŠDAVIMO IR NAUDOJIMO**

**T A I S Y K L Ė S**

1. **SĄVOKOS.**
	1. **PC MOLAS Panevėžys** - prekybos centras MOLAS, adresu Klaipėdos g. 143A, Panavėžys.
	2. **PC MOLAS** **Kaunas** – prekybos centras MOLAS, adresu K. Baršausko g. 66A, Kaunas.
	3. **PC MOLAS Klaipėda** – prekybos centras MOLAS, adresu Taikos pr. 139, Klaipėda.
	4. **PC MOLAS** – PC MOLAS Panavėžys ir/ arba PC MOLAS Kaunas ir/ arba PC MOLAS Klaipėda.
	5. **Taisyklės** – šios PC MOLAS nuolaidų kortelės išdavimo ir naudojimo taisyklės su visais pakeitimais ir papildymais.
	6. **Kortelė** – Bendrovei nuosavybės teise priklausanti neterminuota PC MOLAS nuolaidų kortelė.
	7. **Bendrovė** – UAB „Westerwijk Panevėžys”, juridinio asmens kodas 305995773, buveinės adresas P. Lukšio g. 32, UAB „Westerwijk Investments”, juridinio asmens kodas 301745893, buveinės adresas P. Lukšio g. 32, Vilnius ir/ arba UAB „Westerwijk Klaipėda“, juridinio asmens kodas 304849438, buveinės adresas P. Lukšio g. 32, Vilnius
	8. **Informacijos centras** - PC MOLAS informacijos centras, esantis Klaipėdos g. 143A, Panevėžyje, PC MOLAS informacijos centras, esantis K. Baršausko g. 66A, Kaune; PC MOLAS informacijos centras, esantis Taikos pr. 139, Klaipėdoje.PC MOLAS Panevėžys informacijos centro, PC MOLAS Kaunas informacijos centro ir PC MOLAS Klaipėda informacijos centro darbo laikai skelbiami [www.molas.lt](http://www.molas.lt).
	9. **Kortelės turėtojas** – asmuo, turintis ir naudojantis Kortelę.
	10. **Pirkėjas** – asmuo, pirkęs PC MOLAS ir pageidaujantis gauti Kortelę.
	11. **Partneris** - PC MOLAS esanti prekybos vieta, paslaugų teikimo vieta, maitinimo įstaiga.
2. **KORTELIŲ IŠDAVIMO TVARKA**
	1. Kortelės turėtoju gali tapti fizinis asmuo nuo 18 (aštuoniolikos) metų, įsigijęs PC MOLAS prekių ar paslaugų už 30 EUR ar daugiau ir Informacijos centre pateikęs tai patvirtinantį pirkimo kvitą, išsamiai bei teisingai užpildytą prašymą Informacijos centro darbo laiku. Informacijos centras tokiam asmeniui iškart išduoda Kortelę.
	2. Kortelės išdavimui Pirkėjas privalo pateikti asmens tapatybę patvirtinantį dokumentą.
	3. Vienas asmuo gali būti užregistruotas tik vieną kartą ir turėti vieną galiojančią Kortelę. Kortelės turėtojas savo Kortelės negali perleisti kitam asmeniui.
	4. Pasikeitus asmens duomenims, Kortelės turėtojas privalo nedelsdamas atitinkamai patikslinti savo pateiktus duomenis Bendrovei. Duomenis galima patikslinti Informacijos centre ar Taisyklių 5.2. nurodytu telefono numeriu/ el. pašto adresu.
3. **KORTELĖS NAUDOJIMO TAISYKLĖS**
	1. Kortelė nėra mokėjimo kortelė, ji neskenuojama, joje nėra kaupiami lojalumo taškai.
	2. Kortelė galioja tik PC MOLAS Kaunas ir PC Molas Klaipėda parduotuvėse. Kortelę būtina pateikti prieš atsiskaitant už prekes/ paslaugas.
	3. Kortelės nuolaidos nesumuojamos ir netaikomos nukainotoms ar kitose akcijose dalyvaujančioms prekėms bei paslaugoms, jeigu Partneris nenurodo kitaip.
	4. Kortelės nuolaidos netaikomos alkoholiui, tabako gaminiams, kompensuojamiems vaistams, užsakomosioms prekėms, verslo ir dienos pietums.
	5. Informaciją apie nuolaidas, taikomas su Kortele, galima sužinoti [www.molas.lt](http://www.molas.lt), nuskenavus ant kortelės esantį QR kodą bei Informacijos centre.
	6. Kortele gali naudotis tik jos turėtojas (savininkas). PC MOLAS ir Partnerių darbuotojai turi teisę pareikalauti Kortelės turėtojo pateikti asmens tapatybę liudijantį dokumentą.
4. **ASMENS DUOMENŲ TVARKYMAS**
	1. Kortelės turėtojų asmens duomenys tvarkomi tik Taisyklėse nurodytais tikslais bei tvarka.
	2. Kortelės turėtojų asmens duomenų valdytojas yra Bendrovė.
	3. Kortelės turėtojų asmens duomenys yra tvarkomi tam, kad Bendrovė galėtų administruoti Kortelių programą, analizuoti apibendrintą informaciją apie Kortelių programos dalyvių įpročius, apsiperkant PC MOLAS, taip pat el. paštu ir (ar) SMS žinutėmis siųsti Jums aktualią informaciją apie PC MOLAS Kortelių programos dalyviams taikomas akcijas, organizuojamus renginius bei kitas naujienas (tiesioginės rinkodaros tikslu).
	4. Kortelės turėtojų asmens duomenų tvarkymo pagrindas – Kortelės turėtojų sutikimas, išreiškiamas užpildant prašymą ir jame pažymint atitinkamus laukelius.
	5. Išskirtiniais atvejais Kortelės turėtojų asmens duomenys gali būti perduoti kompetentingoms valdžios/ teisėsaugos institucijoms, kai yra gautas šių institucijų reikalavimas pateikti tokius duomenis, vadovaujantis galiojančiais teisės aktais arba tuomet, kai teisės aktų numatyta tvarka ir būdais siekiama užtikrinti Bendrovės teises ir teisėtus interesus, Partnerių, PC MOLAS pirkėjų, darbuotojų ir turto saugumą, pareikšti, teikti ir ginti teisinius reikalavimus.
	6. Kortelės turėtojų asmens duomenys bus saugomi tol, kol jie dalyvaus Kortelių programoje. Kortelių turėtojų užpildyti prašymai papildomai saugomos dvejus metus.
	7. Kortelės turėtojai turi teisę susipažinti su Bendrovės tvarkomais asmens duomenimis, reikalauti juos ištaisyti, ištrinti arba apriboti jų tvarkymą, taip pat teisę į duomenų perkeliamumą.
	8. Kortelės turėtojai turi teisę laisva valia bet kuriuo metu atšaukti savo sutikimą:
		1. kad būtų tvarkomi Kortelės turėtojų asmens duomenys Kortelių programos administravimo ir apibendrintos informacijos apie programos dalyvių įpročius PC MOLAS analizės tikslais. Kortelės turėtojas, atšaukęs tokį savo sutikimą, toliau nebegalės dalyvauti Kortelių programoje;
		2. kad būtų tvarkomi Kortelės turėtojų asmens duomenys tiesioginės rinkodaros (pranešimų siuntimo) tikslu. Sutikimą gauti elektroniniu paštu siunčiamų tiesioginės rinkodaros pranešimų Kortelės turėtojas gali atšaukti paspaudęs atitinkamą atsisakymo mygtuką gautame PC MOLAS naujienlaiškyje, SMS žinute siunčiamų pranešimų galima atsisakyti, pateikus prašymą Informacijos centre arba elektroniniu paštu info.panevezys@molas.lt.
5. **KITOS NUOSTATOS.**
	1. Bendrovė pasilieka teisę vienašališkai keisti Kortelės išdavimo ir naudojimo taisykles ir su Kortele taikomas nuolaidas bei įsipareigoja iš anksto apie tai paskelbti interneto svetainėje [www.molas.lt](http://www.molas.lt). Kortelės turėtojams asmeniškai apie tai iš anksto nėra pranešama.
	2. Apie rastą, pamestą ar kitaip prarastą Kortelę turi būti pranešta nedelsiant tel.: +370 611 46688 arba el. paštu: info.panevezys@molas.lt.
	3. Gaudamas kortelę, Kortelės turėtojas patvirtina, kad susipažino su šiomis Taisyklėmis bei asmens duomenų tvarkymo taisyklėmis (pridedamomis prie prašymo išduoti Kortelę), taip pat, kad jo pateikti duomenys yra išsamūs ir teisingi.

\* \* \* \* \* \* \*